Ansøgning+om+lokaler

=Københavns Fødevarefællesskab [Lokalafdeling]=

//Københavns Fødevarefælleskab [Lokalafdeling]'s vision er at give alle i [bydel] adgang til bæredygtige og miljøvenligt producerede økologiske fødevarer.//

Vi er XX borgere i [bydel], som er i gang med at starte en lokalafdeling af Københavns Fødevarefællesskab, og vi mangler et lokale!
 * Vi mangler et lokale**

Lokalerne skal gerne:
 * have adgang til køkken og WC
 * have lys, varme og vand
 * rumme potentiale for at blive et hyggeligt sted, hvor man har lyst til at blive hængende
 * kunne stilles til rådighed for KBHFF en eller et par dage ugentligt
 * kunne stilles til rådighed een dag om ugen gratis eller for en symbolsk husleje

De økologiske frugter og grøntsager leveres, pakkes og afhentes kun om onsdagen. Det er derfor kun her, vi har brug for et lokale. Resten af ugens dage bruger vi ikke lokalet.
 * Praktisk om KBHFF Vanløses brug af lokale**

Sådan forløber en typisk onsdag:
 * kl. 9-14 bliver grøntsagerne leveret.
 * kl. 14-16 bliver grøntsagerne pakket og butikken bliver gjort klar til medlemmerne.
 * kl. 16-19 er butikken åben for medlemmerne.
 * kl. 19-20 bliver nye medlemmer registreret og efterfølgende ryddes lokalet.
 * Samme aften eller næste formiddag vil eventuelle restvarer blive afhentet.

Da vores ting begrænser sig til tre sammenklappelige borde, emballage fra dagens levering og lidt kontorgrej svarende til hvad der kan være i et mindre skab, vil lokalet sagtens kunne bruges til andre aktiviteter ugens øvrige dage. Fordi vi er en frivillig forening, og fordi vores lokalebehov begrænser sig til en dag ugentligt, søger et lokale som enten er gratis, eller hvor huslejen udgør et symbolsk beløb. Til gengæld er vi mere end villige til at hjælpe til med vedligeholdelse, istandsættelse og andet forefaldende arbejde. Vi lægger stor vægt på, at der finder en forventningsafstemning sted inden et eventuelle samarbejde, så begge parter ved hvad vi går ind til.

Du er med til at støtte en god sag, som fremmer netværk og bæredygtighed i lokalområdet. Dit lokale bliver et samlingssted for lokale ildsjæle, som gerne vil hjælpe dig med det du har brug for, og dermed opnår du også en stor synlighed og bred kontaktflade i [bydel].
 * Hvad får du som lokaleejer ud af det?**

Kontakt os på [email] hvis du kan hjælpe os med et lokale - eller kender andre, der kan hjælpe os.

På forhånd tak!

Københavns Fødevarefællesskab (KBHFF) er en medlemsdrevet indkøbsforening, som blev stiftet i april 2008 som et alternativ til almindelige, profitorienterede supermarkedskæder. Vi ønsker at give alle mennesker adgang til økologiske, velsmagende, lokalt producerede, bæredygtige og sæsonbaserede fødevarer. For os er forbrugerindflydelse ikke blot muligheden for at kunne vælge mellem forskellige produkter. Som medlem af Fødevarefællesskabet kan man købe billige, økologiske fødevarer hver uge. Alle medlemmer er også medarbejdere, som står i butikken, pakker poser og laver hyggelige info-arrangementer om økologi, grøn kost og bæredygtig og miljøvenlig fødevareproduktion.
 * Hvad er Københavns Fødevarefællesskab?**

Som fællesskab handler vi kun på vegne af vores medlemmer og ikke på vegne af en profitsøgende industri. Et hvert overskud i foreningen går derfor til udvikling af foreningen eller til grønne og sociale projekter i lokalområdet omkring os.

KBHFF bygger på 10 grundprincipper, der har til formål at sikre bæredygtighed i samtlige led af de kredsløb vi indgår i.

Det er disse grundprincipper, som vi i KBHFF handler og træffer beslutninger ud fra: 1 - Dyrket og produceret økologisk. 2 - Dyrket så lokalt som praktisk muligt. 3 - Sæsonbaseret 4 - Støtter fair og direkte handel 5 - Er miljøvenlig 6 - Formidler og fremmer viden om fødevarer og økologi 7 - Er økonomisk bæredygtig og selvstændig 8 - Er transparent og fremmer tillid i alle produktions- og distributionsled 9 - Er tæt på og tilgængelig 10 - Drives af et lokalt, arbejdende fællesskab

Læs mere om vores grundprincipper og vores aktiviteter på www.kbhff.dk